<chapter id="antivignetting">
<chapterinfo>

<title
>Vinjeti kohendamine</title>

<authorgroup>
    <author
><firstname
>Gilles</firstname
><surname
>Caulier</surname
> <affiliation
><address
><email
>caulier dot gilles at free.fr</email
></address
></affiliation>
    </author>
    
    <author
><firstname
>Gerhard</firstname
><surname
>Kulzer</surname
> <affiliation
><address
><email
>gerhard at kulzer.net</email
></address
></affiliation>
    </author
>    
</authorgroup>

<abstract>
<para
>DigiKami <emphasis
>vinjeti kohendamise</emphasis
> pluginaga saab korrigeerida pildi vinjetti (alasäritus nurkades). </para>
</abstract>

<keywordset>
<keyword
>KDE</keyword>
<keyword
>Digikam</keyword>
</keywordset>

</chapterinfo>

<title
>Sissejuhatus</title>

<para
>Lainurkobjektiivid, eriti sellised, mida kasutatakse keskmise ja suure formaadiga fotode tegemisel, ei valgusta tihtipeale kogu kaadrit ühtlaselt, vaid tekitavad pildi servadele ja nurkadesse "vinjeti", mis takistab valguse jõudmist kaadri neisse kohtadesse. Vinjett võib esineda ka teleobjektiividel. </para>

<para
>Traditsiooniliselt lisatakse selleks objektiivile "tsentrifilter". See on neutraalne tihedusfilter, mille maksimaalne tihedus langeb läätse optilistele telgedele ja mis on äärealadel puhas, olles seega otse vastupidine objektiivi enda vinjetimoonutusele. Tsentrifilter on üsna kasulik, sest see mitte ainult ei korrigeeri automaatselt kõiki kaadreid (kuna on fikseeritud otse objektiivi ette), vaid kompenseerib ka muid vinjetimoonutusi, mis tekivad näiteks siis, kui kaamera liikumist kasutatakse perspektiivi või fookuse kohendamiseks. </para>

<para
>Sellel on siiski ka oma puudused. Suur osa tsentrifiltreid nõuab ava 1,5 või 2, mis omakorda - kuna lainurkobjektiivid töötavad isegi tsentrifiltri korral kõige paremini avaga F/16 või vähem - võib kaasa tuua nii aeglase säri, et kaamera käeshoidmine muutub sisuliselt võimatuks ning liikumishägu tekitab eriti liikuvate objektide pildistamisel juba tõelise probleemi. </para>

<para
>Tänapäeva digikaamerate ja filmiskännerite avarat värvisügavuse skaalat arvestades on võimalik tsentrifiltri toimet matkida ka tagantjärgi, rakendades samalaadse muudatuse ilma filtrita tehtud toorpildile. Meie plugin matkibki pildile tsentrifiltri rakendamist. Selleks kasutatakse algoritmi, mille autoriõigus kuulub John Walkerile. </para>

<sect1 id="using-plugin-antivignetting">
<title
>Plugina kasutamine</title>

<figure>
    <title
>Vinjeti kohendamise dialoog</title>
    <graphic srccredit="The Anti Vignetting Dialog" fileref="antivignettingdialog.png"/>
</figure>

<para
>Kolme liuguriga saab juhtida vinjeti parandust, veel kolmega aga sihtpildi säritusvalikuid: </para>

<para
><guilabel
>Tihedus</guilabel
>: see määrab filtri intensiivsuse sumbumise väärtuse maksimaalse tiheduse punktis. Vaiketihedus on 20, mis vastab avale 1. Tihedust suurendades saab vinjetiefekti rohkemal määral kompenseerida, vähendades vähemal määral. </para>

<para
><guilabel
>Aste</guilabel
>: see määrab astme, millega filtri intensiivsus kahaneb maksimaalse tiheduse punktist servade suunas. Vaikeväärtus 1 tähendab filtri tiheduse lineaarset kahanemist. Aste üle 10 põhjustab kiiremat kahanemist (näiteks 20 korral kahaneb tihedus võrdselt selle keskpunktist kauguse ruuduga) ning jätab efekti mõjutama ennekõike keskpunkti piirkonda. Aste alla 10 levitab tihedusfiltrit servade poole, näiteks 5 korral kahaneb tihedus võrdselt selle keskpunktist kauguse ruutjuurega. </para>

<para
><guilabel
>Raadius</guilabel
>: see on raadius pildi pooldiagonaali kordsena, mille korral filtri tihedus kahaneb nullini (ehk teisisõnu muutub läbipaistvaks). Vaikeväärtus 10 määrab filtri, mis juhul, kui see on pildil tsentreeritud, on pildi nurkades läbipaistev. Raadius üle 10 laiendab tsentrifiltri toimet pildi servade taha, raadius alla 10 aga piirab filtri toime vaid teatud osaga pildist. Suure ja teatud keskmise formaadiga fotode tegemiseks kasutatavate kaamerate vinjetiefekti korrigeerimiseks ei sobi vaikeraadius 10 kohe peaaegu kindlasti! Sellised objektiivid "hõlmavad" märksa suurema raadiusega pilti, kui tegelikult filmile mahub, et võimaldada kaamerat liigutades perspektiivi ja fookust kontrollida. Seetõttu tekib neil vinjetiefekt, mis ulatub märksa kaugemale tehtud pildi servadest. See omakorda vajab korrigeerimiseks suuremat raadiust kui 10, et tsentrifilter (või õigemini selle simulatsioon) hõlmaks kogu tegelikku pilti. </para>

<figure>
    <title
>Särituse järelkohendamise seadistused</title>
    <graphic srccredit="The Exposure Re-Adjustments Settings" fileref="antivignettingdialog2.png"/>
</figure>

<para
>Ainus viis teada saada, milline <guilabel
>tihedus</guilabel
>, <guilabel
>aste</guilabel
> ja <guilabel
>raadius</guilabel
> antud objektiivi optilist moonutust suudavad parandada, on üles võtta ühtlaselt valgustatud stseen ja pildi tihedust analüüsida. Kui see ei ole mingil põhjusel võimalik ja kui objektiivi tootja ei ole konkreetselt ära märkinud vinjetiefekti iga võimaliku ava korral, võib muidugi ka eksperimenteerida erinevate võimalustega, et leida oma objektiivile parim lahendus. Selle abistamiseks pakub plugina dialoog pisipildi kujul välja rakendatava maski eelvaatluse. Õnneks töötab inimsilm logaritmiliselt, mitte lineaarselt, nagu enamik digitaalsensoreid, mistõttu ei pruugi üritada vinjetiefekti absoluutselt ja täielikult kõrvaldada - pilt võib efekti teatud olemasolule vaatamata tunduda vaatajale ühtlaselt valgustatuna. </para>

<para
><guilabel
>Heledus</guilabel
>, <guilabel
>Kontrast</guilabel
> ja <guilabel
>Gamma</guilabel
>: pildi töötlemine pluginaga kahandab pikslite intensiivsust. Nende liugurite abil saab aga sihtpildi särituse uuesti sobivaks kohendada. Liuguritel on ainult positiivsed väärtused, sest neid väärtusi on kindlasti vaja ainult tugevdada, mitte nõrgendada. </para>

<note
><para
>Kui soovid sihtpildi säritust äärmise täpsusega kohendada, jäta siin heledus, kontrast ja gamma nulliks ning kasuta digiKami pildiredaktori värvikõverate kohendamise tööriista, mille saab avada menüükäsuga <menuchoice
><guimenu
>Parandus</guimenu
><guimenuitem
>Värvid</guimenuitem
><guimenuitem
>Värvikõverate kohendamine</guimenuitem
></menuchoice
>. </para
></note>

</sect1>

<sect1 id="inaction-plugin-antivignetting">
<title
>Plugin tegevuses</title>

<para
>See on näide pildi vinjetiefekti kohendamise kohta. Originaalpildil (1) on näha rannajoon ja selle kohal imeilus pilvine taevas, korrigeeritud pilt on (2). Pluginaga on korrigeeritud ka sihtpildi heledust ja kontrasti. </para>

<para
>Näites on kasutatud järgmisi väärtusi: <itemizedlist
>            
    <listitem
><para
>Tihedus = 50.</para
></listitem>
    <listitem
><para
>Aste = 10.</para
></listitem>
    <listitem
><para
>Raadius = 10.</para
></listitem>
    <listitem
><para
>Helendus = 30.</para
></listitem>
    <listitem
><para
>Kontrast = 40. </para
></listitem>
    <listitem
><para
>Gamma = 0. </para
></listitem>
</itemizedlist
>    
</para>

<figure>
    <title
>Pildiredaktori vinjeti kohendamise plugin tegevuses</title>
    <graphic srccredit="The Anti Vignetting Image Editor Plugin in Action" fileref="antivignettingpreview.png"/>
</figure>

</sect1>

</chapter>

<!--
Local Variables:
mode: sgml
sgml-omittag: nil
sgml-shorttag: t
End:
-->

